紅衛站 (廣州)

紅衛站（粵拼：hung4 wai6 zaam6；英文：Hongwei Station），規劃時期嗌過知識城北站（zi1*3 sik1 sing4 bak1 zaam6；Sino-Singapore Guangzhou Knowledge City North Station），係廣州地鐵14號綫嘅車站，2017年12月28號開通，位置喺白雲區鐘落潭鎮紅衛村同鳳尾村口之間，378省道嘅K2+960標記位。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係14號綫月台。雖然車站冇休息室，但廁所同母嬰室喺月台西北邊。 打掂 打橫 站廳 紅衛站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。 月台 呢個站有一個島式月台，喺九龍大道近鳳尾村同紅衛村之間嘅地底。 商舖同自助服務 呢個站冇任何商舖同自助服務。 出入口 呢個站有2個出入口，分别係A同B1。 頭尾班車信息同配線圖 車站歷史 規劃 喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段（太和⇆街口）改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。期間經過呢個站。 施工 呢個站喺2014年初正式喐手起，2015年6月13號封底，2017年9月初先至起好。而佢嘅頂管通道喺2017年7月13號開搞，直到同年8月7號先至貫通。而從呢個站到新和之間嘅支綫7標方面，其中地底從2015年9月20號開搞，直到2016年11月30號先至搞掂；而高架段喺2017年1月12號先至合攏。 2017年12月3號，車站正式亮燈。 開通 2017年12月28號朝頭早，由於14號綫知識城支綫部份正式開通，呢個站亦正式開放。 站名大龍鳳 喺規劃同起緊呢個站嗰時，站名曾經拗咗一餐。早期規劃嗰時嗌知識城北站，隨後喺徵求過社會民眾意見同埋地名考察隊嘅考察，話由於車站係喺紅衛村地皮範圍入面起，喺2017年4月27號定咗站名嗌做紅衛站。 利用狀況 呢個站嘅主要周邊乘客都係以附近嘅鳳尾村、紅衛村、知識城北片區啲村民同前九佛電子城返放工啲乘客為主。不過喺啱開通14號綫知識城支綫無耐，因為佢屬脫網營運，加上附近都係啲村莊為主，而且附近地方暫屬開發階段，所以除咗上落班高峰嗰時有些少客流之外，其它時間都拍嗮烏蠅。 附近嘅建築同景區 村落 鳳尾村 紅衛村 企業 上進化工公司 惠亞集團 卡爾蔡司光學（中國）有限公司 學校 鳳尾學校 註同攷 註 攷 上一站·下一站